sa kapisanang ito nagbubuhat ang pagbibigatan ng loob, dito nababanaag ang lahat ng mga ugaling karumaldumal ng kabataang libis; dito nadadama ang maraming katotohanang masasaklap na dapat ikahiya ng ating mga nuno sa kabilang buhay. hindi kaya marapat na lansagin na ang kapisanang iyan? hintay ko ang pasiya ng kapulungan. ang kapulungan ay di sumasagot. ang banayad nguni'matitinding pangungusap ng pangulo, ang nanginginig niyang boses, ang kanyang nagbabagang paningin, ay nagpayuko sa lahat. ni si juancho, ni si choy, ni ang naka itim ay walang naihuma. naghahari sa boong bahay ang piping katahimikan. nakaraan ang limang minuto; wala pa ring sagot. walang kamalak malak ay nangagtilian ang mga babae. demonyong sungayan! demonyong may buntot! ang sigaw nilang di magkamayaw. at demonyo nga naman!. (noon ay kasalukuyang nagdadaos ng karnabal sa maynila.) sinalubong ng pangulo sa hagdanan ang nakabalat kayo. isang liham para kay gerardo ang taglay niya.